
Narva linna omandis oleva kinnistu Kreenholmi 8a 
koormamine isikliku kasutusõiguse seadmisega

Eesti Vabariigi kasuks
1. ASJAOLUD JA MENETLUSE KÄIK 
30.07.2008.a. esitas Eesti Vabariik, tegutsedes Eesti Vabariigi Keskkonnaministeeriumi (valitsusasutuse registrikood 70001231 , asukohaga Narva mnt 7a, 15172 Tallinn) kaudu, Narva Linnavalitsusele avalduse Narva linna omandis olevale kinnistule asukohaga Ida-Virumaa, Narva linn, Kreenholmi 8a (katastritunnus 51101:005:0006), Eesti Vabariigi kasuks isikliku kasutusõiguse seadmiseks. Isiklik kasutusõigus on vajalik, et rajada nimetatud territooriumile välisõhu keskkonnaseirejaam. 

Tulenevalt 12.08.2008.a. tehtud kinnistusraamatu elektroonilisest väljavõttest kuulub Narva linnas Kreenholmi 8a asuv kinnistu pindalaga 10449 m² sihtotstarbega sotsiaalmaa Narva linna omandisse. 

04.10.2000.a. on eelpoolnimetatud maaüksus registreeritud maakatastris katastriüksusena nr. 51101:005:0006, 10449 m2 100 protsendiliselt sotsiaalmaana.

Eesti Vabariik, tegutsedes Keskkonnaministeeriumi kaudu, kooskõlastas Narva Linnavalitsuse korralduse eelnõu 12.08.2008.a.
2. ÕIGUSLIKUD JÄRELDUSED

Keskkonnaseire seaduse § 12 lõige 1 sätestab, et uue keskkonnaseirejaama või -ala rajamine toimub käesoleva seaduse ning asjaõigusseaduse ja sellest tulenevate õigusaktide alusel.

Asjaõigusseaduse § 225 lõike 1 kohaselt isiklik kasutusõigus koormab kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile.
Tulenevalt asjaõigusseaduse §-s 641 sätestatust kinnisomandi üleandmiseks ja kinnisasja koormamiseks asjaõigusega, samuti kinnisasja koormava asjaõiguse üleandmiseks, koormamiseks või selle sisu muutmiseks on nõutav õigustatud isiku ja teise poole notariaalselt tõestatud kokkulepe (asjaõigusleping) ja sellekohase kande tegemine kinnistusraamatusse, kui seadus ei sätesta teisiti.
Vastavalt Narva Linnavolikogu 21.06.2005 määruse nr 20/57 ”Linnavara eeskiri” punktile 67.2. otsustuse linnavara koormamise kohta, kui linna omandis olev kinnisasi koormatakse isikliku kasutusõigusega võtab vastu Narva Linnavalitsus. 

3. OTSUS

3.1. Rahuldada Eesti Vabariigi taotlus ning lubada seada tasuta tähtajatu isiklik kasutusõigus Eesti Vabariigi (Eesti Vabariigi Keskkonnaministeerium valitsusasutuse registrikood 70001231 , asukohaga Narva mnt 7a, 15172 Tallinn) kasuks Kreenholmi 8a (katastritunnus 51101:005:0006) kinnistule. 
3.2. Sõlmida notariaalne kokkulepe Narva linna omandis oleva kinnistu koormamiseks isikliku kasutusõigusega Eesti Vabariigi kasuks kinnistul välisõhu keskkonnaseirejaama rajamiseks, vastavalt lisatud asjaõiguslepingu projektile.
3.3. Narva linnapeal Tarmo Tammiste´l (isikukood: 36208175216) allkirjastada notariaalselt tõestatud kokkulepe Narva linna omandis oleva kinnistu koormamiseks isikliku kasutusõigusega.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Eesti Vabariigi Keskkonnaministeeriumile.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.3. Käesolev korraldus jõustub seaduses sätestatud korras.

Tarmo Tammiste 
                                              Ants Liimets

Linnapea                                                                    Linnasekretär                                       

